《信州粮谣》
元代·程国儒

信州粮，粮何艰，十钟一石万里间。
朝发钱王堤，暮过严子滩，柁间白浪如银山。
朝渡兰溪州，暮泊龙丘湾，峻如牵车上鬼关。
督吏持檄夜如箭，布帆无风河水干。
去年粮船未及岸，今年又运八百万。
只知彼地荒，不知浙东天亦旱。
只知彼地饥，不知役户家无饭。
家无饭，侬莫愁，愿化铁骑为耕牛。
愿销锋镝为锄耰，战场辟作畎与沟。
壮士负戈荷甲归西畴，风雨时调禾黍秋。
禾黍不秋饭不足，浙东又移何郡粟？

作者简介：元明间徽州人，寓居鄱阳。元末任衢州路都事，为朱元璋兵所俘。后官洪都知府，坐事被捕，自杀。有《雪崖文集》。